Anotācija (ex-ante) 23-TA-1567
Izdrukāts 29.07.2026. 21.49 - 4.0 Redakcija
Anotācija (ex-ante) 23-TA-1567
Izdrukāts 29.07.2026. 21.49 - 4.0 Redakcija
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījums Ministru kabineta 2022. gada 26. aprīļa noteikumos Nr. 260 "Kārtība, kādā lauksaimniekiem piešķir valsts atbalstu īstermiņa aizdevuma veidā"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Noteikumu projekts sagatavots atbilstoši Lauksaimniecības un lauku attīstības likuma 5. panta 3.1, ceturtajai un septītajai daļai
1.2. Mērķis
Mērķa apraksts
Noteikumu projekta sagatavošanas mērķis ir 2023.gadā palielināt valsts atbalsta apmēru īstermiņa aizdevuma veidā.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Pašlaik valsts atbalsts īstermiņa aizdevuma veidā saskaņā ar Ministru kabineta 2022. gada 26. aprīļa noteikumu Nr. 260 “Kārtība, kādā lauksaimniekiem piešķir valsts atbalstu īstermiņa aizdevuma veidā” (turpmāk - noteikumi) 8.punktu noteikts 40 euro par ilgtspēju sekmējošam ienākumu pamatatbalstam pieteikto hektāru.
Problēmas un risinājumi
Problēmas apraksts
2023.gadā lauksaimniecības nozare piedzīvo īpaši nelabvēlīgus laika apstākļus - stipras salnas un sausumu, kas radījuši būtisku kaitējumu Latvijas lauksaimniecības nozarēm.
Latvijas augļkopji ievērojami cieta no pavasara salnu postījumiem. Cietuši ir augļu dārzi visos Latvijas reģionos. 2023. gada maija 1. dekādē vidējā gaisa temperatūra Latvijā bija +6,8 °C, kas ir 3,1 °C zem dekādes normas. Stiprākās salnas pamatā bija vērojamas no 2023.gada 5. līdz 8. maijam, kad vietām gaisa temperatūra pazeminājās pat zem -6 grādiem (attēls), turklāt atsevišķās naktīs salna bija teju visas nakts garumā. tik ilgstošs un postošs sals Latvijā nav novērots pēdējos 20 gadus. Jau no 2023.gada aprīļa Latvijā ir novērojams sausums.
Sausums ir radījis neatgriezeniskas un nopietnas sekas visām lauksaimniecības nozarēm, tostarp labības, eļļas augu, pākšaugu, dārzeņu un augļu nozarei, negatīvi ietekmējot kultūraugu sēju, dīgšanu un attīstību. Mitruma deficīts jau ir novērots kopš aprīļa, kad kopējais nokrišņu daudzums Latvijā bija 20,3 mm, kas ir 43 % zem mēneša normas (35,8 mm), un maijā sausums turpinājās. Kopējais nokrišņu daudzums Latvijā maijā bija 12,2 mm, t.i., 76 % zem mēneša normas (50,4 mm). Pēdējie lielākie nokrišņi Latvijā no 15. līdz 17. maijam sausumu mazināja minimāli, un šis maijs kļuva par sausāko novērojumu vēsturē (kopš 1924. gada), par 2,2 mm pārspējot līdzšinējo rekordu, kas reģistrēts 1941. gadā. Pēc Latvijas Vides, ģeoloģijas un meteoroloģijas centra jaunākajiem datiem sausums  turpinās arī jūnija 1. dekādē un kopējais nokrišņu daudzums Latvijā bija 3,3 mm, kas ir 79% zem dekādes normas (15,5 mm), līdz ar to šis bija sausākais jūnija sākums kopš 2018. gada.
Kultūraugu ražas samazinājums negatīvi ietekmēs saimniecību ieņēmumus un spēju segt saimniekošanas un saistību izdevumus. Savukārt zemā lopbarības augu ražība būtiski palielina lopbarības sagatavošanas izmaksas. Jau pašlaik saimniecības izjūt grūtības, un tām ir akūts apgrozāmo līdzekļu trūkums, turklāt saimniecību finanšu grūtības vēl vairāk pastiprinās iepriekš radušies un nesegtie zaudējumi, kam par iemeslu bija gan ievērojami palielinājušās ražošanas resursu cenas, gan arī samazinātie ieņēmumi pēc gatavās produkcijas cenu samazināšanās.
Risinājuma apraksts
Noteikumu projekts paredz 2023.gadā valsts atbalstu īstermiņa aizdevuma veidā palielināt līdz 60 euro par ilgtspēju sekmējošam ienākumu pamatatbalstam pieteikto hektāru, lai lauksaimniecības nozares uzņēmējiem palielinātu apgrozāmo līdzekļu pieejamību brīdī, kad lauksaimniecības nozare cieš no īpašu nelabvēlīgiem laika apstākļiem, kā rezultātā tai tiek nodarīti ievērojami zaudējumi.
Tiem lauksaimniekiem, kas 2023.gadā jau būs saņēmuši valsts atbalstu īstermiņa aizdevuma veidā saskaņā ar noteikumu 8.punktu (40 euro par ilgtspēju sekmējošam ienākumu pamatatbalstam pieteikto hektāru), būs atkārtoti jāiesniedz iesniegums saskaņā ar noteikumu 6.punktu, lai saņemtu atbalsta starpību (20 euro par ilgtspēju sekmējošam ienākumu pamatatbalstam pieteikto hektāru).
Lauku atbalsta dienests tiem lauksaimniekiem, kas 2023.gadā jau būs saņēmuši valsts atbalstu īstermiņa aizdevuma veidā saskaņā ar noteikumu 8.punktu (40 euro par ilgtspēju sekmējošam ienākumu pamatatbalstam pieteikto hektāru),  Elektroniskajā pieteikšanās sistēmā nosūtīs informāciju par iespēju atkārtoti iesniegt iesniegumu, lai saņemtu atbalsta starpību (20 euro par ilgtspēju sekmējošam ienākumu pamatatbalstam pieteikto hektāru).
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Noteikumu projekts attiecas uz visiem lauksaimniecības produkcijas ražotājiem (tai skaitā fiziskām personām, kas nodarbojas ar lauksaimniecības produkcijas ražošanu), kas 2023. gadā varētu pieteikties vienotā platības maksājuma saņemšanai (aptuveni 60 000 personām).
Juridiskās personas
Jā
Ietekmes apraksts
Noteikumu projekts attiecas uz visiem lauksaimniecības produkcijas ražotājiem (tai skaitā fiziskām personām, kas nodarbojas ar lauksaimniecības produkcijas ražošanu), kas 2023. gadā varētu pieteikties vienotā platības maksājuma saņemšanai (aptuveni 60 000 personām).
2.2. Tiesiskā regulējuma ietekme uz tautsaimniecību
Vai projekts skar šo jomu?
Jā
2.2.1. uz makroekonomisko vidi:
Nē
2.2.2. uz nozaru konkurētspēju:
Nē
2.2.3. uz uzņēmējdarbības vidi:
Jā
Ietekmes apraksts
Atbalsts attiecas uz lauksaimniecības produkcijas ražotājiem, kuriem nepieciešami apgrozāmie līdzekļi, lai iegādātos lauksaimniecības ražošanas procesam nepieciešamās izejvielas un materiālus.
 
2.2.4. uz mazajiem un vidējiem uzņēmējiem:
Jā
Ietekmes apraksts
Atbalsts attiecas arī uz mazajiem un vidējiem uzņēmējiem - lauksaimniecības produkcijas ražotājiem
2.2.5. uz konkurenci:
Nē
2.2.6. uz nodarbinātību:
Nē
2.3. Administratīvo izmaksu monetārs novērtējums
Vai projekts skar šo jomu?
Nē
2.4. Atbilstības izmaksu monetārs novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Noteikumu projektā ietvertajam grozījumam, kas paredz 2023.gadā valsts atbalstu īstermiņa aizdevuma veidā palielināt līdz 60 euro par ilgtspēju sekmējošam ienākumu pamatatbalstam pieteikto hektāru, finansējums tiks nodrošināts Zemkopības ministrijai piešķirto budžeta līdzekļu ietvaros no maksimāli pieejamā vienotā platības maksājuma finansējuma, neradot papildu ietekmi uz valsts budžetu.
2023.gadā kopējais finansējums īstermiņa aizdevumu izsniegšanai plānots 30 000 000 euro apmērā. Pēc Lauku atbalsta dienesta prognozēm, kopējais pretendentu skaits 2023. gadā varētu būt ap 5000 ar kopējo ilgtspēju sekmējošam ienākumu pamatatbalstam pieteikto platību 500 000 ha. Vienam pretendentam aizdevuma kopējo summu aprēķina ar likmi 60 euro par 1 ha.
Īstermiņa aizdevumu kopējā summas aprēķins:
500 000 ha x 60 euro = 30 000 000 euro.
 
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Lai pēc iespējas ātrāk lauksaimniekiem nodrošinātu apgrozāmo līdzekļu pieejamību īstermiņa aizdevuma veidā, netiek organizēts sabiedrības līdzdalības process. Noteikumu projekts atbalsta pretendentam paredz labvēlīgus nosacījumus, jo valsts atbalsts īstermiņa aizdevuma veidā 2023.gadā tiek palielināts no 40 līdz 60 euro par ilgtspēju sekmējošam ienākumu pamatatbalstam pieteikto hektāru, ņemot vērā 2023.gada lauksaimniecības nozarei īpaši nelabvēlīgos laika apstākļus.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Nē
7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

